
Здравейте,  

Моля за Вашето компетентно мнение.  

Както разбирам съоръжението наречено абонатна станция към блока ни е собственост на Топлофикация София АД. 


Въпросът ме е чия е собствеността на помещението, в което се помещава тази техника – помпи, тръби, кранове,електоника и т.н.?  

Помещението е под земята и има теч от подпочвени води. Кой трябва да поеме разходите по ремонта.


Надявам се на бързият Ви отговор.


С Уважение  

Димитър  

София


 

Собствеността на помещението в което е инсталирана Абонатната станция
=====================================================================

 

Здравейте, Димитър, 


въпросното помещение е обща част съгласно Закона за собствеността, като сумите за ремонта следва да бъдат поети от етажните собственици съобразно идеалните им части, които притежават в общите части. По-долу е чл. 38 от ЗС, който обяснява кои са общите части.  

“При сгради, в които етажи или части от етажи принадлежат на различни собственици, общи на всички собственици са земята, върху която е построена сградата, дворът, основите, външните стени, вътрешните разделителни стени между отделните части, вътрешните носещи стени, колоните, трегерите, плочите, гредоредите, стълбите, площадките, покривите, стените между таванските и избените помещения на отделните собственици, комините, външните входни врати на сградата и вратите към общи тавански и избени помещения, главните линии на всички видове инсталации и централните им уредби, асансьорите, водосточните тръби, жилището на портиера и всичко друго, което по естеството си или по предназначение служи за общо ползуване.”


Поздрави,  

адв. Николина Митова  

тел. 0898 303092


